 Na MASHIRIKA SEOUL, KOREA KUSINI KIONGOZI wa Korea Kaskazini Kim Jong Un ameagiza wakuu wa wataalamu nchini humo kutengeneza makombora zaidi ya nyuklia. Kim Jong Un alitoa agizo hilo baada ya kuongoza shughuli ya kufanyia majaribio kombora la nyuklia, Jumanne. Vyombo vya habari vya serikali vilisema kuwa kombora hilo linalojulikana kama hypersonic, lilirushwa baharini umbali wa kilomita 1,000. Ni mara ya tatu kwa Korea Kaskazini kuripotiwa kufanya jaribio la kombora la kasi ya hypersonic ambalo ni hatari zaidi. Katika hotuba yake ya mwaka mpya, Kim aliapa kuimarisha uwezo wa ulinzi wa Korea Kaskazini. Amerika ni miongoni mwa mataifa sita duniani ambayo yameshutumu Korea Kaskazini kwa “kutishia usalama duniani”. Baraza la Usalama la Umoja wa Mataifa (UNSC) lilikutana jijini New York kujadili hatua hiyo ya Korea Kaskazini ya kurusha kombora la maangamizi. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  